safouaneb/arywiki huggingface dataset:
تيديكلت

تيديكلت (كايتݣال ليها حتى تمازيغت تيديكلت وتمازيغت) هي واحد اللوغة من لاسرة دامازيغية مزاب وورݣلة اللي تابعة للفرع الزناتي ديال اللوغات لامازيغية دالشمال. هاد اللوغة كايهضرو بيها الناس فولاية تامنراست فدزاير. تيديكلت عندها جوج داللهجات: تيديكيلت وتيت. كاتعتابر امازيغية تيديكلت لوغة فخطر قريبة من لينقيراض حيتاش غير مابين 1000 و9000 واحد اللي بقاو وكايهضرو بيها، ولاعداد غادة وكاتهبط. التاريخ. كانت لمينطاقة ديال شمال افريقيا فواحد لفترة ديال التاريخ ساكنينها لامازيغ. فاش جاو لعسكر ديال لمسلمين نشرو لعربية، الشي اللي خلّا تيديكلت ينحاصر ليستيعمال ديالها. كولّما نتاشر لاسلام زادت معاه ليستيعمال ديال لعربية اللي ولّات فوقت اخور الدارجة. لعلاقة مابين لاسلام ولعربية كانت كبيرة شي شوية، داكشي لاش فاش بداو لامازيغ يسلمو، بدات تيديكلت كاتغبر من ليستيعمال. التوزيع. كاينين شي 1000 واحد اللي كايهضرو بتيديكلت. لاغلبية ديالهوم كاينو فالشمال لغربي ديال لولاية دتامنراست فدزاير. كاينين ناطقين وحدين خرين فلمغريب وتونس. لوضعية داللوغة. اللوغة كاينة فخطر كبير وقريبة تنقارض.
توات

توّات هي واحد اللوغة من لفرع الزناتي ديال اللوغات لامازيغية دالشمال. كايهضرو بهاد اللوغة بزّاف ديال الناس فلمينطاقة دتوات فدزاير. لبلايص اللي كانت فيهوم هاد اللوغة بالضبط هوما تامنتيت (فين نقارضات ف1985) وتيطّاف اللي كاينة فمينطاقة ديال تاݣورارت. اتنولوݣ كايعتابرهوم لوغة وحدة، ولاكين روجر بلينش (2006) كايصنّف تاݣورارت كلوغة من اللوغات ديال امازيغية مزاب وورݣلة وتوّات لوغة من اللوغات الريفية.
لوغات ريفية

اللوغات الريفية فبعض التصنيفات هي اسرة لغات من لفرع الزناتي ديال اللوغات لامازيغية دالشمال. كايهضرو الناس بهاد اللوغات فلمغريب ودزاير، وداخلة فهاد لاسرة تاريفيت، وحدة من اللوغات لامازيغية لكبار. روجر بلينش (2006) عتابر ان الريفية هي مجموعة ديال اللهجات دواحد اللوغة، واللي فيها هاد لمتغيرات:
توݣورت

لوغة توݣورت (معروفة حتى بامازيغية واد ريغ وامازيغية تيماسين) هي واحد اللوغة من لفرع الزناتي ديال اللوغات لامازيغية دالشمال. كايهضرو بهاد اللوغة شي ناس كاينين فلمينطاقة دواد ريغ قريب من توݣورت فدزاير. على حساب معلومات من 1893 كانت الناس كاتهضر بهاد اللوغة فتيماسين، بليدة عامور، مݣّارين ولغمرة. هاد اللوغة قريبة بزّاف من تومزابت وتݣارݣرنت. على حساب التقديرات ديال اتنولوݣ ف1995، كانت شي 6000 دلبشري تقدر تهضر بهاد اللوغة. ف2020، زاد لعدد ؤولّا لعدد 8100.
تݣارݣرنت

تݣّارݣرنت اولا لورݣلية (معروفة حتى ب"توارݣريت" و"تݣانݣوسيت") هي واحد اللوغة من لفرع الزناتي ديال اللوغات لامازيغية دالشمال. كايهضرو بهاد اللوغة بزّاف ديال الناس فواحات ورݣلة (وارݣرن) ونݣوسة (انݣّوسا) فدزاير. ف1987 ماكانش كتر من عشرالاف واحد كايهضرو بلورݣلية. اتنولوݣ قدّرات بلي غير 5000 واحد كانو كايهضرو بيها ف1995. ف2014 عطات اتنولوݣ واحد التقدير جديد هو 20 الف دلبشري ناطقين بتݣّارݣرنت. هاد اللوغة عندها جوج داللهجات: وحدة فورݣلة (تݣّارݣرنت) ولخرة فنݣوسة (تݣّانݣوسيت). كاين شوية دلفرق بيناتهوم، وبزّاف فلمكان ديال شي حروف كايجيو مع الضمائير، وفوسط تݣارݣرنت دورݣلة كاينين ختيلافات صغار فاللسان ديال لقبايل دات براهيم، ات سيسين وات واݣّين. الناس ديال ورݣلة كاتبان ليهوم تݣارݣرنت، تݣانݣوسيت، توݣورت (امازيغية تيماسين) وتومزابت، وحتيمال دمتغيرات زناتيين خرين، بحال لهجات ديال لوغة وحدة كايسميوها توّارݣريت. على حساب لهضرة ديال دولور Delheure (1987:355)، ݣال باللي "at Wargrən fəhhəmən d awəḥdi tawsint" ("اتْ وارݣرْن فْهّامْن د اوْحدي تاوسينت"، الناس ديال ورݣلة كايفهمو تيماسين مزيان). بيارني ف1908 دار ديراسة ديال لقواعيد دتݣارݣرنت، قبل تدارت ديراسة مامتعمقاش بزاف على يد باسيت ف1893. لمعجام ديال هاد اللوغة توتّق مزيان فالديكسيونير اللي دارو دولور ف1987. النصوص اللي كانو بيارني وباسيت قيدوها زاد ليها دولور نصوص اللي كانت على لحياة ليومية ف1988 ولخرافات كان قيّدهوم دولور ف1989. هاد لكتاب دلخرايف، على عكس لكتوبة لخرين، اللي كانو مديورين على تݣّارݣرنت دورݣلة، تزادت فيهوم حتى نصوص من نݣوسة (تݣّانݣوسيت).
زناتية مغريبية شرقية

الزناتية لمغريبية الشرقية هي بزاف ديال اللهجات دلوغة وحدة كاينة فلمغريب ومنتاشرة من اقليم جرادة حتال اقليم بركان. كاينتاميو هاد اللهجات للفرع الزناتي ديال اللوغات لامازيغية دالشمال، وهي قريبة بزّاف للوغات الريفية الرئيسية، وحتى لامازيغية بني سنوس اللي كاينة قريب من لحدود مع دزاير. كايهضرو بزاف دالناس بلامازيغية الزناتية لمغريبية الشرقية من لقبايل دالزكارة، لبخاتة، بني يعلى، بني بوزݣو، لحديين، لمحارز، ات يزناسن والروابعة. هاد اللهجات شحال هادي كانو كايتهضر بيهوم فلبلاصة مابين تاوريرت ودبدو (فلغرب ديال لبلايص اللي كاينين فيهوم دابا) فلقبايل ديال بني كولال، ولاد مهدي وبني شبل، هاد لقبايل دابا ولّاو كاهضرو بشكل رئيسي بالدارجة.
تازناست

تزناست اولا امازيغية بني يزناسن هي لهجة ريفية من لفرع الزناتي ديال اللوغات لامازيغية دالشمال. كايهضرو بيها الناس فلحد ديال الشمال الشرقي دجهة الشرق فلبلاد دلمغريب. هاد لمينطاقة كاتسمى مينطاقا د جبال بني يزناسن (فالشمال داقليم بركان واقليم وجدة) وجاو الناطقين ديالها فبلاصة مابين تاريفيت والزناتية دغرب الدزاير. وصل لعدد دالناس اللي كايهضرو بيها ل100 الف ف2013 على حساب داكشي اللي ݣال مارتين كوصمان. فمدينت بركان كيلغاولها بداريحة "الشلحا" يݣولو: واش تعرف الشلحا؟ ولكين اللي يهدرو بيها يسميوها تمازيغت يقولو: تساوالذ تمازيغت؟ وتعني هل تتحدث بالامازيغية. طوپونيميا الاصل ديال السميا. ختالفو بزاف ديال الباحثين على اصل سميت يزناسن ولكن يقول الباحث عبد الله لحسايني فكتاب "بنو يزناسن القصة الكاملة" بان الاقرب للمنطق واللي شايع انها جاية من زناتة لي هي قبيلة ماين ديالت ايمازيغن ( بحال ايصنهاجن وكتاما وغيرهم). وعلى هاذ الشي فيزناسن جاية من ايزناسن لي تعني الزناتيين يعني ولاد زناتة. لوغة غادية للانقراض. على حساب ليونسكو لوغت بني يزناسن راها غادية وتقلال وغادية للانقراض. وعلى حساب استقصاء ديال كتاب "بنو يزناسن القصة الكاملة" فثايزناسنيت بقات تقريبا غير فالنواحي القروية ديال بركان بحال فاكليم وشراعة وتافوغالت. لبلايص داللوغة. كاينة ناس كاتهضر بلوغة تايزناسنيت فبركان وبعض لبلايص اللي دايرين بيها، بحال اكليم وتافوغالت وزݣزل والشويحية والشراعة وبني عطية ورسلان وسهل تريفة. كانت واحد لاشاعة فالتمانينات باللي الناس اللي كاتهضر بليزناسية متخلفين واللي كايهضرو الدارجة هوما اللي متقدمين. هادا ماشي السبب اللول اللي خلّا اللوغة تبدا تنقارض. اللي خلّا اللوغة تبدا تضيع مابين الناس وتنقارض فبعض لحالات هو حيتاش كايعتابروها لوغة لبلاد ومايمكنش لجوج دالناس ماكايعرفوهاش بجوج يهضرو بيها. لمفاهمة. ݣال لعالم داللوغات لفرانساوي ادموند ديستاين باللي الناس اللي كايهضرو تايزناسنيت كايفهمو الناس اللي كايهضرو باللهجة دالزكارة، وبني بوزݣو وبني بوسعيد وامازيغية بني سنوس والناس اللي كايهضرو بامازيغية فيݣيݣ وتمازيغت دايت سغروشن. هاد لمفاهمة كاتولّي صعيبة مع الناس اللي كايهضرو بتاريفيت، واخّا الناس اللي كايهضرو بالريفية كايفهموهوم. لمفاهمة كاتقدر تولّي مستحيلة مع الناس ديال سوس اللي كاتهضر غالبيتهوم بتاشلحيت. من هاد لكلام لهضرة ديال بني يزناسن قريبة بزّاف لجّيران ديالهوم فلجانوب ولجانوب الشرقي برّا الريف: امازيغية بني سنوس فلحدود معا دزاير، تمازيغت دايت سغروشن وتمازيغت دايت واراين. شي قواعد ديال الصرف والتحويل. لوغت بني يزناسن مكتستعملش الهمزة ديالت التعريف "ا" مشي بحال الشلحة ديال صنهاجة بحال: وهاذو شي قواعد ديال الصرف والتحويل في ثايزناسنيت على حساب ما جاو فكتاب "بنو يزناسن القصة الكاملة": ضمائر الملكية في اليزناسنية: لامثيلا ل كلمات بثايزناسنيث. هاذ لامثيلا من كتاب بنو يزناسن القصة الكاملة:
حوكومة لعتماني تانية

حوكومة لعتماني تانية هي لحوكومة د لمملكة د لمغريب من 9 اكتوبر 2019 حتال 7 اكتوبر 2021، ف لولاية تشريعية لعاشرة د مجليس نواب. تاريخ ؤ تحالف. ف 1 اكتوبر 2019، قرر حيزب تقدم ؤ شتيراكية يخرج ل لمعارضة مورما دوز 21 عام ؤ هو ف لحوكومات. تطور د تشكيلة. تبديل د 7 ابريل 2020. ب قتيراح من رائيس لحوكومة، لماليك محمد ساديس حيد وزير تقافة ؤشباب ؤرياضة ؤناطق رسمي د لحوكومة حسن عبيابة، ؤ بدلو ب عتمان لفردوس لي خدا بلاصتو د وزير، ؤ عطا لوزير تعليم سعيد امزازي يتكلف ب لمنصب د ناطق رسمي د لحوكومة.
جبالة

جبالة هوما الناس لي ساكنين على الجيهة الغربية و الوسطانية ديال جبال الريف ف لمغريب. جاد هاد السمية هادي على الناس لي ساكنين فهاد الجبال و لي مبدلين على جيرانهم ريافا لي تايهدرو بالريفية. جبالة امازيغ تايهدرو بالدارجة الجبلية، حيت تعربو ملّي استقبلو بزاف ديال الاندلسيين و حيت قراب على فاس. لقبايل د جبالبة. القبايل ديال جبالة هوما: انجرة - الحوز - وادراس - بني مصور - جبل حبيب - بني يدير - بني حزمر - بني سعيد - بني عروس - بني ليث - بني حسان - بني ݣرفط - سوماتة - اهل سريف - بني يوسف - بني زكار - الاخماس - بني زجل - بني منصور غمارة - بني الزيات - بني سلمان - بني بوزرة - بني جرير - بني سميح - مثيوة بني مروان - بني رزين - بني خالد - اغزاوة - بني احمد - صرصار - مصمودة - رهونة - اهل الربع - بني مستارة - بني مزݣلدة - سطة - بني زروال - فشتالة - سلاس - بني ورياݣل - لجاية - مزراوة - مزيات - رغيوة - مثيوة الجبل - فناسة - بني ونجل - بني سلامة - مرنيسة - بني وليد - صنهاجة غدو - صنهاجة -.
حوكومة لعتماني لولا

0 324447 2025-01-17T20:43:39Z DarijaBot اصلاح لهادر د لمصادر. 398547 wikitext text/x-wiki حوكومة لعتماني لولا هي لحوكومة د لمملكة د لمغريب من 5 ابريل 2017 حتال 9 اكتوبر 2019، ف لولاية تشريعية لعاشرة د مجليس نواب. تطور د تشكيلة. لاقالات د 24 اكتوبر 2017. علا حساب بلاغ د ديوان لملكي نشراتو وكالة لمغريب لعربي د لانباء، قرر لماليك محمد ساديس يحيد ربعا ديال لوزارا من مور واحد تقرير د لمجليس لاعلى د لحسابات علا لمشروع د "لحسيمة منارة لمتوسط". هاد لوزارا هوما محمد حصاد وزير تربية لوطنية، تكوين لميهاني ؤ تعليم لعالي ؤ لبحت لعيلمي بصيفتو وزير داخيلية ف لحوكومة لقديمة؛ محمد نبيل بنعبدالله وزير اعداد تراب لوطني، تعمير، لاسكان ؤ سياسة د لمدينة بصيفتو وزير سكنا ؤ سياسة د لمدينة ف لحوكومة لقديمة؛ لحسين لوردي وزير صحة بصيفتو وزير صحة ف لحوكومة لقديمة؛ ؤ لعربي بنشيخ كاتب دولة مكلف ب تكوين لميهاني بصيفتو لمدير لعام لقديم د مكتب تكوين لميهاني ؤ انعاش شغل. تبديل د 22 يناير 2018. ف 22 يناير 2018، لماليك محمد ساديس عين خمسة د لاعضاء جداد ف لحوكومة، من بينهم تلاتة د لوزارا، وزير منتدب ؤ كاتب دولة، لي هوما: عبدلاحد لفاسي لفيهري، وزير اعداد تراب لوطني، تعمير، لاسكان ؤ سياسة د لمدينة؛ سعيد امزازي، وزير تربية لوطنية، تكوين لميهاني ؤ تعليم لعالي ؤ لبحت لعيلمي؛ انس دكالي، وزير صحة؛ محسين لجازولي، وزير منتدب ل تعاون لافريقي؛ محمد لغراس، كاتب دولة مكلف ب تكوين لميهاني. لاقالة د 1 غشت 2018. يوماين من بعد لخطاب د عيد لعرش، قرر لماليك محمد ساديس ف 1 غشت 2018 يحيد لوزير د لقتيصاد ؤ لمالية محمد بوسعيد. تبديل د 20 غشت 2018. ب قتيراح من رائيس لحوكومة، لماليك محمد ساديس عين رائيس لمدير لعام د لبنك شعبي محمد بنشعبون وزير لقتيصاد ؤ لمالية بلاصت محمد بوسعيد، ؤ قرر يحيد لمنصب د كاتبة دولة مكلفة ب لما لي كانت شاداه شرفات افيلال.
إيتشيكا شورو

ايتشيكا شورو، تولدات ف 12 نونبر 1929 ف باريز ؤ توفات ف 24 يناير 2022، كانت ممتيلة فرانصاوية ديال لافلام. كانت ف واحد لوقيتا مصاحبا مع لحسن التاني لي كان ديك لوقيتا ولي ديال لعرش.
عام لبون

عام البون هو لعام ما بين 1944 و 1945 للي كانت فيه لمجاعة ف لمغريب بسباب السياسة ديال لحماية لفرانساوية علا لبيع و شرا ديال لمواد لغذائية الضرورية. السمية. السمية ديال عام لبون جات من كلمة "Bon" للي هي بلفرانساوية صالح ل. كان هاد لبون تايطلبوه باش تشري لماكلا. هاد لبون فرضاتو السلطات ديال فرانصا علا لمغاربة مللي كانت لحرب لعالمية التانية. كاينين بزاف ديال سميات بحال عام الجوع و عام لقحط و عام بوهيوف و عام خمسا و ربعين.
أمازيغية بني سنوس

لامازيغية د بني سنوس هي متغير من اللوغات لامازيغية دواحد اللوغة من لفرع الزناتي ديال اللوغات لامازيغية دالشمال. كايهضرو بيها الناس فبلايص قريبة لتلمسان فدزاير. فلبدية ديال لقرن لعشرين كانت لامازيغية دبني سنوس منتاشرة فكيف، تغاليمت، بوحلّو، ايت لعربي، ايت عشير، ادزيدّاز ومازّر، وكانو الناس فهاد لبلايص كايهضرو حتى بلعربية. ماكاينش شي موشكيل عند بني سنوس باش يهضرو ويتفاهمو مع بني بوسعيد اللي كانو فلغرب ديالهوم، وكانو وبشوية ديال الصعوبة يقدّو يتواصلو بلامازيغية مع الناس من فيݣيݣ اولّا ايت يزناسن حدا لحدود معا لمغريب. واخّا هكاك كانت كاتجيهوم تاشلحيت (اللي كاينة فلجانوب دلمغريب) اولّا تاقبايليت اللي فوسط دزاير مامفهوماش ݣاع. ليوما غير شوية دالشرّاف اللي كايهضرو بلامازيغية دبني سنوس، اللي لغالبية ديالهوم ولّات كاتهضر بالدارجة ديال الدزاير، واللي ولّاو فيها شوية ديال لكلمات بلسان لجدود بحال تابغا (لفريز) وازدوز (لمدݣّة دلمهراز).
تاشاويت

تاشاويت اولّا لامازيغية دالشاوية هي واحد اللوغة من لفرع الزناتي ديال اللوغات لامازيغية دالشمال كايهضرو بيها الناس فالدزاير. اللوغة كايهضرو بيها الناس بزّاف فجبال لاوراس فالشرق ديال لبلاد فمدون باتنة وخنشلة وسطيف وام لبواغي وسوق اهرّاس وتبسّة والشمال ديال لمينطاقة د بسكرة. اللوغة. الشاوية كايسمّيو اللوغة ديالهوم "تاشاويت" وكاينطقوها "ثْشاويث" اولّا "هْشاويثْ" ([hʃawɪθ]). هاد اللوغة معروفة حتّى بالسمية ديال لامازيغية النوميدية. كاينة تقديرات باللي مابين 1. 4 و3 دلمليون واحد كايهضر بيها. النوطق لفرانساوي "الشاوية" معروف بزاف بسباب التاتير دلفرونسي على التسميات اللي متعارف عليها فالدزاير. كاينين طرق خرة ديال النطق بحال "الشاوي"، "تاشاويث"، ثْشيويث". فاللوغة دتاشاويت الثاء اللولة [θ] كاتولّي حرف لهاء /h/ الشي اللي كايخلّي الناس اللي كايهضرو بيها كايسمّيوها "هْشاويثْ". كانت تاشاويت حتى لوقت قريب لوغة مامكتوباش وماكاتقرّاش فلمدارس الا بلقليل. الناس ديال الشاوية كانو كايخدّمو الدارجة، لفرانساوية وحتى فبعض لخطرات نݣليزية باش يهضرو على شي حوايج عندهوم علاقة بالتكنولوجيا ولمشاكيل دلمجتمع. دابا، تاشاويت وتاقبايليت ولّات عندهوم وقت فلاعلام وعندهوم تاتير فالتقافة بسباب لحركات دالسياسة وحيتاش ولّات كاتقرا فبعض لمدارس ديال الدولة. النطق. الصوايت. /i، a، u/ يقدرو يترخاو ويولّيو [ɪ، æ، ʊ].
تادجربيت

تادجربيت اولّا لامازيغية دجربة هي لوغة من اللوغات لامازيغية دواحد اللوغة من لفرع الزناتي الشرقي ديال اللوغات لامازيغية دالشمال. كايهضرو بيها الناس فلݣزيرة د جربة فلبحر لبيض لمتوسط واللي تابعة لتونس. التصنيف. تادجيربيت هي متغير من اللوغات لامازيغية دواحد اللوغة من لفرع الشرقي ديال اللوغات الزناتية اللي تابعة للوغات لامازيغية دالشمال، واللي داخلة فلفاميلة لكبيرة داللوغات لامازيغية. هاد التصنيف تابعة ليه حتى امازيغية مطماطة، تاماݣورت وتاويلولت. لجغرافيا. لامازيغية ديال جربة كاينة فستة ديال لبلايص فلجانوب والشرق ديال لݣزيرة: ݣلّالة، سدريان، لمحبوبين، سدويكش، لماي واجيم. بسباب لغياب ديال لمعلومات والسياسة ديال التعريب اللي كان دارها زين لعابدين بنعلي ولحبيب بورݣيبة قبل منو، لمعلومات اللي كاينة ليوما على فين منتاشرين اللوغات لامازيغية فتونس ولوضعية ديالهوم دابا مابايناش.
أمازيغية مطماطة

امازيغية مطماطة هي لوغة من لفرع الزناتي الشرقي ديال اللوغات لامازيغية دالشمال. كايهضرو بيها الناس فلڤيلاج ديال مطماطة فلجانوب نتاع تونس ولڤيلاجات ديال تاوجّوت، تامزرت وزراوة. بحساب الديكسيونير ديال بنمامو، الناس اللي كاتهضر بيها كاتسمّيها "تْمازيغت" اولّا "ادّْوي نّغْ" (هضرتنا)، وكاتسمى بالدارجة التونسية "الشلحة" اولّا "الجبالي". اخر تقدير تدار لشحال دالناس كايهضرو بيها كان ف1975 اللي تحسب فيها 3726 دلبشري. التوتيق ديال هاد اللوغة قليل بزاف. مجموعة ديال لخرايف ولقصاص كان جمعها ونشرها هانز ستوم Stumme ف1900. اندري باسيت ف1950 عطى خرايط على لامازيغية فتونس كاتبيّن ختيلافات فلكلمات، ودخّل فيها هاد لمينطاقة. توماس پينشوين Penchoen ف1968 دار مناقشة على اللوغات لامازيغية فتونس والتاتير ديال الا تقرّات فلمدارس. رضوان كولينز ف1981 ناقش الطريقة ديال الصرف والتحويل دلافعال وقارنها مع امازيغيات خرين فلبلاد. لعربي بن مامو هو بوحدو اللي دار كتاب خفيف دلقواعد ولمعجم داللوغة فالسيت اللي صاوب. هاد السيد كايهضر بهاد اللوغة. اتنولوݣ كايتعامل معا هاد اللوغة على انها لهجة ديال تانفوسيت اللي كاينة فالشمال لغربي ديال ليبيا، غير هو على حساب مارتين كوصمان (1999) هاد الجوج داللوغات كاينتاميو لفروع مختالفين (تانفوسيت كاتنتامي للوغات لامازيغية الشرقية، امازيغية مطماطة كاتنتامي للوغات لامازيغية دالشمال).
تاماݣورت

تاماݣورت اولّا لامازيغية دالسناد هي لوغة منقارضة ديال لفرع الزناتي الشرقي ديال اللوغات لامازيغية دالشمال. كانت الناس كاتهضر بهاد اللوغة فالسناد وماجورة فلجانوب ديال تونس حتال لوسط دلقرن 20. ف1911 ݣاع الناس ديال ديك لبلاصة كانو كايهضرو بيها، اما فاش وصلات 1968 بقاو غير الشرّاف ولكبار فلعمر هوما اللي كايدويو بيها.
تاويلولت

تاويلولت (تويلّولت اولّا امازيغية زوارة هي لوغة من لفرع الزناتي الشرقي ديال اللوغات لامازيغية دالشمال. كايهضرو بيها ناس فمدينة زوارة فالشمال لغربي ديال ليبيا. بزاف دلاعمال ديال تيرينس ميتشيل، خصوصا لكتاب دZuaran Berber (Libya): Grammar and texts (لامازيغية دزوارة (ليبيا): قواعد ؤنصوص)، كايعطي شوفة على لقواعد ديال اللوغة وحتى نصوص اللي كتبها لمستشار ديالو رمضان عزابي. لويݣي سيرّا نشر بعض لمقالات عليها. الناس اللي كاتهضر بلامازيغية دزوارة كاتسمّيها "تويلّولت" (لسان ويلّول)، اولّا كاتسمّيها "مازيغ" اللي كاتعني اما لامازيغية بشكل عام اولّا لاي واحد امازيغي. الناس اللي كايهضرو بتاويلولت كايستعملو سمية مدكّرة باش يسمّيو اللوغة ديالهوم، وهادي طريقة ديال التعبير مامعروفاش فلوغات امازيغية خرة. اتنولوݣ كايتعامل معا هاد اللوغة على انها لهجة ديال تانفوسيت اللي كاينة فالشمال لغربي ديال ليبيا، غير هو على حساب مارتين كوصمان (1999) هاد الجوج داللوغات كاينتاميو لفروع مختالفين: (تانفوسيت كاتنتامي للوغات لامازيغية الشرقية، تاويلولت كاتنتامي للوغات لامازيغية دالشمال).
زناتية دزايرية غربية

الزناتية الدزايرية لغربية هي بزاف ديال اللوغات واللهجات اللي تابعة للفرع الزناتي ديال اللوغات لامازيغية دالشمال. هاد لمتغيرات كاينين فالشمال لغربي ديال الدزاير فلغرب ديال لجزائر لعاصمة. لمجموعة ديال الدزايرية لغربية داخل فيها تاشناويت وتاشلفيت، وكاين اللي كايدخّل معاهوم حتى امازيغية بني سنوس. كادخل فهاد لمجموعة حتى اللهجات اللي كاينين فلبليدة، لمدية، مليانة ؤوارنسيس (فين داير روجر بلينش اللوغة دتاشلفيت)، زيادة على اللوغة اللي قريبة تنقارض اولا نقارضات ديال اشاشا، ايت حليمة ولبطحية، هادو ماكاينش عليهوم شي معلومات.
أمازيغية حوض الشلف

لامازيغية ديال حوض الشلف هي وحدة من اللوغات لامازيغية اللي كاينة فالدزاير. كان معروف باللي هي لهجة ديال تاشناويت اللي داخلة فلمجموعة الزناتية الدزايرية لغربية. روجر بلينش ف2006 ݣال باللي هاد لمتغير كايتعتابر واحد من اللوغات الريفية.
لوغات زناتية شرقية

اللوغات الزناتية الشرقية (بلينش 2006) اولا اللوغات التونسية الزوارية (كوصمان 2013) هي لوغات ولهجات ديال لفرع الزناتي تاع اللوغات لامازيغية دالشمال. كايهضرو بيها الناس فليبيا وتونس. مارتين كوصمان كايعتابر لمتغيرات الزناتية اللي كاينة فالشرق لبعيد نتيقالية للوغات لامازيغية الشرقية، ولاكين مختالفة على لوغة تانفوست اللي قريبة ليهوم. السنسلة ديال اللوغات واللهجات التونسية الزوارية بحساب كوصمان كاتكون من اللوغات اللي كاينة فتونس لقارية (تاماݣورت (منقارضة)، امازيغية مطماطة وتطاوين)، تادجربيت وتاويلولت، ولاكين ماداخلاش معاهوم تانفوست اللي هي لوغة امازيغية شرقية. عتابر روجير بلينش اللي دار بحت ف2006 قبل من لبحت ديال كوصمان، عتابر باللي الزناتية الشرقية هي سنسلة داللوغات واللهجات اللي فيها تاماݣورت (منقارضة)، تادجربيت وامازيغية مطماطة (تامزرت، زراوة وطاوجّوت)، زيادة على تانفوست.
لإحصاء لعام 2014 ف لمغريب

لاحصاء لعام ديال السكان ف 2014 ف لمغريب كانت هي لمرة السادسة للي تايتحسبو شحال لعدد ديال السكان ما بين 1و 20 شتنبر ف عام 2014. هاد لحساب تايدار مرة كلا عشر سنين من عند لجنة ديال لمندوبية سامية د تخطيط. هاد اللجنة قدرات توصل ل شي % 98، 62 من سكان ديال لمغريب. كيفاش تتدار لاحصاء ديال 2014. خدمات لفرقة للي كانت مسؤولة بزاف ديال لمسائل الجداد بحال التكنولوجية ديال لمعلومات و ديال التواصل. خدمات حتا النصائح ديال واحد الهياة من لامم لمتحدة. من بين لمسائل للي خدموها ف هاد لاحصاء كاين
تاريفيت

تاريفيت اولّا الريفية (كايتݣال ليها حتى تْمازغْت اولا تاريفشت، بتيفيناغ: ⵜⴰⵔⵉⴼⵉⵢⵜ) هي لوغة من لفرع الزناتي ديال اللوغات لامازيغية دالشمال. كايهضرو بيها شي 4 دلمليون دالناس فلمغريب والدزاير فاقاليم الريف ديال لحسيمة، الناظور، الدريوش وبركان، وكاقلية فاقاليم طنجة، وجدة، تطوان ولعرايش، وحتى مليلية. لجالية دالريف اللي كاينة على برّا حتى هي كاتهضر باللوغة. التصنيف. تاريفيت هي لوغة من لفرع الزناتي وخصوصا اللوغات الريفية اللي فيها بزاف ديال اللهجات كلّا وحدة خاصة بقبيلة اولّا عشيرة. هاد اللوغة كاينة فجبال الريف ولبلايص اللي دايرين بيها فالشمال دلمغريب، زيادة على بعض لمناطيق فلحدود ديال الدزاير. لجغرافيا. الريفية كاينة فجبال الريف اللي كاتطل على لبحر لبيض لمتوسط، معا اقلية كبيرة فمليلية. كاينين ناطقين بتاريفيت حتى برّا الريف، خصوصا فلمدون لمغريبية لكبار فين كايشكلو اقلية. كاينة اقلية ديال الناس اللي كايهضرو بالريفية فالدزاير. كاينة جماعة ديال الناس الناطقين بالريفية فهولندا وبلجيكا وبشكل قليل فلباقي ديال الدول داوروبا. الناس اللي كايهضرو بيها كايسمّيوها "تمازيغت"، اللي هو واحد لمصطلح كايشتامل على ݣاع اللوغات لامازيغية دشمال افريقيا على لعموم. اللهجات. كاينين بزاف داللهجات فلوغة تاريفيت، واللي مابينها: الريفية لغربية (فلحسيمة)، الريفية لوسطانية (الناظور)، والريفية الشرقية (بركان). كاتحسب تايزناسنيت (لي هيا لهجة بني يزناسن) بلي حتى هي تاريفيت (كوصمان 1999)، ولاكين بلينش (2006) كايربطها معا امازيغية مزاب وورݣلة. السبب انها كتختالف على لهجة الريف لوسطاني فالنطق دبزاف تاع لحروف. بحال حرف لكاف، لي يتنطق شا فلحسيمة والناضور، ولكن فتايزناسنيت يتنطق مابين الكا والشا (تقريبا بحال الشا ديال اللوغة لالمانية) ولا بحال شا ديال لكوردية. واللام يتنطق عادي فتايزناسنيت ولكن فالناظور والحسيمة يتنطق دجا. بحال : تاملالت "لبيضة" فتايزناسنيت (فبركان والنواحي) تتنطق تامدجاجت فالناضور ولحسيمة. لمغريب. كاين بزاف ديال لمتغيرات اللي على شكل لهجات فتاريفيت، الشي اللي يقدر يتشاف فلخريطة ديال اللوغة (لفكيوي 1997)، واخّا هكاك تاريفيت هي لوغة بوحدها مابين اللوغات لامازيغية لخرة حيتاش عندها نطق مختالف. لاغلبية دهاد اللهجات كاينة فالشمال دلمغريب (جهة طنجة تطوان الحسيمة وجهة الشرق)، واللي داخلة فيهوم لمتغيرات دلحسيمة وتمسمان والناظور واكبادن (داخلين فيهوم ايت يزناسن) ولمتغير لجانوبي فمدينة تازة. بجانب تاريفيت، كاينين جوج داللوغات اللي ماعندهوم حتى شي علاقة بيها وهوما لوغات صغار: تاصنهاجيت وتاغماريت. الدزاير. كاينين شي لهجات ديال تاريفيت فلغرب ديال الدزاير، خصوصا ديك اللي كاتهضر بيها لقبيلة دبني سنوس قريب من تلمسان، وحتى بطيوة وفبزاف ديال لاقاليم لاستعمارية اللي هاجرو ليها بعض من الناس دالريف فلقرن 19. النطق. لحروف. كاينين ختيلافات ديال النطق كبار مابين تاريفيت ولباقي ديال اللوغات لامازيغية: هاد التغيرات ماكاينينش فاللهجات الريفية ديال بني يزناسن (تايزناسنيت) واكبدانن. لكتبة. فالسنين اللي دازو تكتبات تاريفيت ببزاف ديال لانضمة دلكتبة بحال لوغات امازيغية خرة. ف2003 ولّا حرف تيفيناغ رسمي فلمغريب. لكتابة لامازيغية بلعربية مابقاتش كاتستعمل باش تكتب تاريفيت. لكتابة لامازيغية باللاتينية مازال كاتستعمل واخّا بشكل ماشي رسمي فلانترنيت وفبعض لمنشورات فلمغريب وبرّا لبلاد.
لوغات زناتية

اللوغات الزناتية هي فرع ديال اللوغات لامازيغية دالشمال اللي كاتنتامي للعائلة داللوغات لامازيغية. تسمّاو هاد اللوغات بالزناتية على سمية قبيلة زناتة اللي هي تحالف امازبغي دلقبايل. هاد التقسيم قتارحو ادموند ديستان ف1915 وف1920-23. اللوغات واللهجات الزناتية كاينة من الشمال الشرقي ديال لمغريب حتال غرب لجزائر لعاصمة، وفشمال الصحرا من لجانوب لغربي ديال الدزاير من بشّار حتال زوارة فليبيا. فهاد لمناطيق كاينين بحال جيوب ديال اللوغات وسط منطاقة اللي غالبا مامسكوناش اولّا دايرين بيها ناطقين بلعربية. اللوغات الزناتية اللي عندها اكبر عدد ديال الناطقين هي تاريفيت فالشمال الشرقي ديال لمغريب وتاشاويت فالشرق ديال الدزاير، وكولّا وحدة منهوم عندها كتر من 2 دلمليون اللي كايهضر بيها. اللوغات. كوصمان (2013). بحساب كوصمان (2013)، اللوغات الزناتية هو ݣروپ عشوائي فيه هاد اللوغات: بلينش وديندو (2006). بلينش و ديندو ف2006 عتابرو باللي اللوغات زناتية راها غير تلاتة، لباقي (اللي بين جوج دلقواس) غير لهجات وصافي:
لوغات أمازيغية أطلسية

اللوغات لامازيغية لاطلسية هي فرع ديال اللوغات لامازيغية دالشمال اللي تابعة للوغات لافرواسيوية. هاد اللوغات كاينين فجبال لاطلس فلمغريب. بلمعايير ديال التفاهوم كايتعتابرو لوغة وحدة بلهجات اللي بعيدة نسبيّا وكايهضر بيها شي 14 مليون دلبشري، اما لمعهد لملكي دالتقافة لامازيغية كايعتابرهوم لوغات مفرّقين حيتاش هوما ماشي بحال بحال بعاد جتيماعيا وباللسان. هاد اللوغات هوما:
لسان لغربي

اللسان لغربي هي لوغة منقارضة من اللوغات لامازيغية دلاطلس اللي كانو الناس كايهضرو بيها فالسهول لاطلسية دلمغريب. هاد اللوغة كانت قريبة بزّاف لتاشلحيت. لسان لغربي كانت اللوغة الرسمية ديال برغواطة، واللسان اللي كتب بيه صالح بن طريف "لقران ديالو". ولّاو لمصامدا اقلية فتامسنا (دكالة ديال دابا) بسباب لخسارة ديال برغواطة قدّام لمرابطين فلقرن 11، التوطين اللي داروه لموحدين ولمرينيين لشي قبايل زناتية وعربية، لغزو ديال برتقّيز فلقرن 15 وبزّاف ديال لمجاعات. هادشي خلّا لعربية تنتاشر بزاف، الشي اللي خلّا لقبايل ديال مصمودة تعرّب اولّا تهاجر ولسان لغربي ينقارض لجوايه لقرن 16. ليوما بزّاف ديال لقبايل اللي لاصل ديالها مصمودة كاينين فدكّالة، الشاوية، زعير ورݣراݣة. واخّا هكاك، كايدويو بالدارجة. لقبايل لمصمودية اللي بقات فالسهول لاطلسية كاينة فاحاحان، ولاكين ماتلقاتش شي علاقة كاتربط مابين اللوغة اللي كايهضرو بيها ليوم (تاشلحيت) واللسان لغربي.